
O T S U S

Narvas                                                                                                      

Projekti ”TEN-T transiitteede rekonstrueerimistööd Narvas” 
oma- ja sildfinantseeringu kinnitamine ning Narva linnavolikogu 14.08.2014 otsuse nr 102 „Projekti „Rahu ja Kerese tänavate rekonstrueerimistööd“ teostaja määramine ning omafinantseeringu kinnitamine“ kehtetuks tunnistamine
1. ASJAOLUD JA MENETLUSE KÄIK
Vabariigi Valitsuse 19.02.2015 korraldusega nr 93 kinnitatud  Perioodi 2014–2020 transpordi infrastruktuuri arendamise investeeringute kavva on lülitatud mh Narva linna projektiettepanek “TEN-T transiitteede rekonstrueerimistööd Narvas”. Projekti eesmärgiks on Narva transiidikoridori oluliste kitsaskohtade kõrvaldamine, luues mugavad ja ohutud tingimused transpordi ja jalakäijate liikumiseks ja aidates kaasa kogu Narva linna keskkonnaseisundi parenemisele. Ühtekuuluvusfondi meetmest „Üleriigiliste ja rahvusvaheliste ühenduse arendamine“  projektile eraldatav summa  on kuni 6 000 000 eurot. Seoses ülatooduga tekkis objektiivne vajadus jagada projekti mahud etappideks ning sellest tulenevalt tuleb vähendada Narva Linnavolikogu 14.08.2014 otsusega nr 102 kinnitatud projekti mahtusid, korrigeerida projekti nimetus ja kinnitada projekti teostaja. Projekti mahtudest arvatakse välja Rahu tänava transiitteelõik, mille ülaltoodud meetmest rahastamise võimalus selgub pärast 2019 aastat. Projekti põhitaotluse esitamine meetme rakendusüksusele on kavandatud detsembris 2016.
Projekti planeeritud tegevused:

1. Paul Kerese ja Paul Kerese väljaku hõlmava TEN-T transiitkoridorilõiku projekteerimine, rekonstrueerimine ja heakorrastamine, sh liikluskorralduse (juurdepääsud ja parkimine) korraldamine, tee laiendamine, kõnniteede ja kergliiklusteede ehitamine, haljastuse ja heakorrastuse lahendamine, valgustustööde teostamine

2. Ehitusjuhtimine, hangete ettevalmistamine ja korraldamine, eelprojekti koostamine, uuringud ja ekspertisid (mitteabikõlbulikud kulud).
Programmi toetus moodustab kuni 85% abikõlblikest projekti kuludest. Projekti eelarve on kuni 7 229 004 eurot, millest meetme toetus moodustab kuni 6 000 000 eurot, Narva linna abikõlblik omafinantseering kuni 1 058 824 eurot, mitteabikõlblike kulude omafinantseering on kuni 170 180 eurot, kokku linna omafinantseering moodustab 1 229 004 eurot. 

Projekti tegevused teostatakse 2016. – 2020. aastal. 
Otsusega on vaja kinnitada projekti omafinantseering ning sildfinantseering 2016. – 2020. aastaks.
Projekt on vastavuses strateegiliste dokumentidega:

1. Narva linna arengukavaga 2008-2020.

Strateegiline eesmärk 1.1: transpordi infrastruktuur vastab tänapäeva nõuetele

Tegevussuund 1.1.1: luua kaasaegne ja mugav liiklusinfrastruktuur

Ülesanded:

1.1.1.1. teede ehitamine ja rekonstrueerimine

Tegevused: 

· TEN-T transiitteede rekonstrueerimine Narvas (Rahu tn - Kerese tn)
2. Riiklik transpordi arengukava 2014-2020

3. Eesmärk ja põhimõtted
3.3. Olulisemad oodatavad muutused liikumises ja transpordis aastal 2020

· Linnade liikuvuse planeerimine lähtub eelkõige parema elukeskkonna kujundamisest. Ellu on viidud esimesed projektid, tänu millele on suurenenud jalgsi ja jalgrattaga liikumise ning ühistranspordi kasutamise osakaal. Transpordirajatised, veerem ja teenused on muutunud nii kohalikele inimestele kui ka Eesti külalistele kasutajasõbralikumaks ning rikastavad elukeskkonda.

· TEN-T võrgustikku kuuluvatel maanteede on liiklemise sujuvus suurenenud. Vähenenud on halvas seisukorras oleva teedevõrgu osakaal. Maanteedevõrk moodustab kvaliteedi mõttes ühtlasema terviku.

2. ÕIGUSLIKUD ALUSED 
2.1. Kohaliku omavalitsuse korralduse seaduse (edaspidi KOKS) § 22 lg 1 p 1 kohaselt kuulub valla- või linnaeelarve vastuvõtmine ja muutmine volikogu ainupädevusse. 
2.2. Vastavalt KOKS § 22 lõike 1 p-le 8 volikogu ainupädevusse kuulub laenude ja teiste varaliste kohustuste võtmine.
2.3. Vastavalt KOKS § 37 lg-le 3 varaliste kohustuste võtmise aluseks on arengukava.  
2.4. Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine.
3. OTSUS
3.1.  Tunnistada Narva Linnavolikogu 14.08.2014 otsus nr 102 kehtetuks alates käesoleva otsuse jõustumise kuupäevast.
3.2  Kinnitada projekti „TEN-T transiitteede rekonstrueerimistööd Narvas ” omafinantseeringuks 2016. – 2019. aastal kokku 1 229 004 euro ulatuses järgmiselt: 2016. aastal kuni 5016 eurot; 2017. aastal kuni 87 193 eurot; 2018.aastal kuni 461 265 eurot; 2019.aastal kuni 673 030 eurot; 2020.aastal kuni 2 500 eurot.
3.3. Projekti positiivse rahastamisotsuse korral Narva Linnavalitsusel lubada võtta laenu abikõlbliku omafinantseeringu katteks kokku 1 058 824 euro ulatuses järgmiselt: 2018. aastal kuni 423 530 eurot; 2019.aastal kuni 635 294 eurot.
3.4 Projekti positiivse rahastamisotsuse korral Narva Linnavalitsusel lubada võtta laenu sildfinantseeringu katteks kokku 3 600 000 euro ulatuses järgmiselt: 2018. aastal kuni 1 440 000 eurot; 2019.aastal kuni 2 160 000 eurot.
3.5 Projekti positiivse rahastamisotsuse korral Narva Linnavalitsusel lubada võtta laenu mitteabikõlbliku omafinantseeringu katteks kokku kuni 127 164 euro ulatuses järgmiselt: 2017. aastal kuni 71 833 eurot; 2018.aastal kuni 26 416 eurot; 2019.aastal kuni 26 415 eurot; 2020.aastal kuni 2 500 eurot.

3.6. Projekti positiivse rahastamisotsuse korral näha ette Narva linna põhieelarves mitteabikõlbliku omafinantseeringu katteks kokku kuni 43 016 euro ulatuses järgmiselt: 2016. aastal kuni 5 016 eurot; 2017.aastal kuni 15 360 eurot; 2018.aastal kuni 11 320 eurot; 2019.aastal kuni 11 320  eurot.
3.7  Projekti teostajaks määrata Narva Linna Arenduse ja Ökonoomika Amet (registrikood 75029524) koos kõigi taotleja õiguste ja kohustustega.
4.  RAKENDUSSÄTTED
4.1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2.  Otsus jõustub seadusega sätestatud korras.

Aleksandr Jefimov

